Annaskalns
Koordinātas: 56°53′53″N 24°48′16″E﻿ / ﻿56.89806°N 24.80444°E﻿ / 56.89806; 24.80444 Annaskalns, retumis saukts arī par Baznīcas kalnu ir aizsargājamo kultūrvēsturisko pieminekļu sarakstā iekļauts paugurs Suntažu pagasta Juglas ciema centrā. Tā absolūtais augstums pašā rietumu galā sasniedz 71,5 m virs jūras līmeņa. Savu nosaukumu garenais, osveidīgais jeb kangarveidīgais paugurs ieguvis kādreizējās blakus esošās Annasmuižas (vācu: Annenhof) dēļ, kas faktiski bija Suntažu muižas pusmuiža.